यता कक्षा ६ मा निशान पढ्दै आएको स्कूल हाइल्याण्ड इङलिस स्कूल पनि आज बन्द गरिएको छ । आफ्नो स्कूलको विद्यार्थीको अपहरण गरी हत्या गरेको शोकमा स्कूल बन्द गरिएको प्रधानाध्यापक प्रल्हाद खड्काले बताए। स्कूलमा पनि फुटबल खेल्न नै धेरै मन पराउने निशान फुटबल खेलाडी बनेर देशको नाम राख्छु भनेर भन्ने गरेको खनाल सुनाए। स्कूलमा कसैलाई नराम्रो व्यवहार नगर्ने, प्रायः सधैँ स्कूल आउने अनुशासित विद्यार्थी भएको बताउँदै निशानको हत्याले सिंगो स्कूल परिवार शोकमा डुबेको उहाँले बताउनुभयो । मृतक निशानका बाबु गणेश आगामी बिहीबार १ः३० बजेको फ्लाइटबाट नेपाल आएपछि बालकको सोहिदिन नै दाहसंस्कार गरिने उनका परिवारले जनाएको छ ।(राससमा रमेश गिरीको रिपोर्ट)
